messages: Vaata antud uudislugu ja koosta üks või kaks lauset, mis võtavad kokku selle sisu. Vasta alati eesti keeles ja ainult kokkuvõttega!
  
  Tekst:
  
  Edelaraudtee teatel jääb hinnatõus populaarsematel marsruutidel vahemikku 10 kuni 20 protsenti ja keskmiselt maksab reisija sõidukilomeeter senise 50 sendi asemel 60 senti. Näiteks kiirrongisõidu eest Tallinnast Tartusse või vastupidi tuleb aga nüüd teise klassi vagunis maksta senise 90 krooni asemel 115 krooni, hinnatõus seega ligi 28 protsenti ja esimese klassi vagunis senise 125 krooni asemel 140 krooni ehk hinnatõus 12 protsenti. Niisiis ei näita keskmine midagi ja hinnatõus on iga reisija jaoks vägagi konkreetne. Edelaraudtee reisijateveo juhi Anne-Mari Oherdi sõnul kallines rongipileti hind viimati 2005. aasta oktoobris. Et aga reisijate arv on pidevalt suurenenud, on see siiski võimaldanud pidevalt tõusnud kulusid katta. Praegu enam mitte, kuid kui palju tänane hinnatõus võiks ettevõttele lisatulu tuua? Seda on praegu raske ennustada, sest et ühelt poolt hinnatõus oli tõesti möödapääsmatu, kuna praegu meie rongid juba väga täis on ja muu ühistranspordi hinnatõus oleks neid veelgi koormanud. Teisest küljest kahtlemata ta inimene optimeerib oma kulutusi ja seda, kui palju meie reisijaid ära jääb, on hetkel raske öelda. Te märkisite ka ise seda, et teie rongid on juba väga täis, mõnikord te olete küll pannud rohkem ronge, mõnedel marsruutide käiku, aga mis veel annaks ära teha? See ongi ainus lahendus, mida me pakkuda saame ja kahjuks ei ole see väga kiire lahendus ega sõltu ainult meist. Nüüd näiteks kolmandast augustist ehk siis reedest alustame me täiendavate kiirrongidega Tallinn-Tartu vahel, mis on meie üks nõutuim marsruut. Nii et lõuna paiku lisandub kummastki linnast üks väljumine, reedene ja pühapäevane. Aga rong on oma ehituselt niisugune üks tervik, et teda väga pikendada ei saa. Reisijate arv on meil aasta-aastalt tõusnud ja täna lihtsalt jõudnud sinnamaale et see tegu, mis kunagi tehti ja pikad rongid pooleks tehti. Tänases Eestis hakkab juba väheks jääma, aga me jälgime seda. Üritame oma pikemat koosseisud seada sinna, kus rohkem reisijaid on ja loodame leevendust leida selles, et edaspidigi ehk saame sõidugraafikut tihendada. Kui nüüd see lisatulu siiski hakkab laekuma, te prognoosite, et sellel aastal on umbes 100000 reisijat rohkem, kui oli eelmisel aastal, siis kuhu te kavatsete seda raha investeerida? Me investeerime seda reisijate sõidumugavusse juba täna rekonstrueerime me teist esimese klassi vagunit. Esimene nendest on just just liinile pääsenud, seal on reisijate kohti natuke rohkem paremad tingimused lisateenuste pakkumiseks. Te olete märkinud sedagi, et viimane piletihinnatõus oli suhteliselt ammu. Oskate te täna prognoosida, millal võiks olla vajadus uue piletihinnatõusu järgi? Tänases situatsioonis ilmselt ei julge keegi väga pikki prognoose teha, mina ei julgeks isiklikult ennustada järgmist, kahte aastat nende hindadega, aga kõik sõltub sellest, mis meie ümber toimub.
messages: user
messages: Edelaraudtee tõstis piletihindu.
messages: assistant